Rasulullah saw bersabda:
يَتْبَعُ المَيِّتَ ثَلاَثَةٌ ، فَيَرْجِعُ اثْنَانِ وَيَبْقَى مَعَهُ وَاحِدٌ : يَتْبَعُهُ أَهْلُهُ وَمَالُهُ وَعَمَلُهُ ، فَيَرْجِعُ أَهْلُهُ وَمَالُهُ وَيَبْقَى عَمَلُهُ
"Orang yang mati, akan diantarkan ke kuburannya oleh tiga hal. Yang dua pulang dan yang satu tetap menemaninya. Yaitu oleh keluarganya, harta bendanya, dan amal salehnya. Lalu keluarga dan hartanya pulang, sedangkan amal saleh tetap (setia) menyertainya." (HR. Bukhari)
Geutanyoe watee mate teuh, na lhee boh peukara nyang jak intat tanyoe troh keudeh bak intang kubu. Tapi dua dari lhee nyan igisa lom, nyang bit-bit tinggai sajan teuh tok saboh khong.
Nyang teh teuma dua nyang phon? Nyan keuh KELUARGA tanyoe, aneuk cuco teuh, ureung syik teuh, peurumoh atawa lakoe binoe, syiara lingka. Nyang keudua HARTA tanyoe. Nyan ijak intat teuh ngen moto tanyoe, ngen honda tanyoe dan macam-macam bagoe dum.
Tapi dua peukara nyan mandum siat sagai ipeungen teuh, meunan lheuh geusubee ngen tanoh, icok tika jigeurutoh mandum jigisa jiwoe u rumoh. Hana rencana ijak dom inan peu lom ijak lop sajan teuh, hana barang ju nyan. Adak pih na ureung beut bak kubu paleng ken tujoh uroe sagai, nyan pih kadang bak gob jipeu_upah. Watee uroe raya meunye na jirumpok, ken na jisaweu meu sigeuset siklep mata. Hareuta teuh pih meunan syit, mandum laju kahabeh wareh po jeumba.
Teh syit saboh nyang tinggai? Nyan keuh AMAL shaleh tanyoe. Na ta seumayang, na ta puasa, na taboh jakeut, kaya teuh na ta ek haji, na tameuseudeukah, na tabantu ureung susah, na tapeuseunang ureung beut, aneuk yatim, fakir miseukin, nyan keuh peurte nyang keubit seutia jipeungen teuh sampe uroe geubangket keudeh lam blang padang masya.
Na goe lagee ikheun sideh bak lagu gamboih:
Di ateuh kubu jitimoh naleung
Mulai ureung tuwe keu gata
Inong nyang tari intan berlian
Ban bandum nyan ka gob po atra
Meunye na amai nyang kebajikan
Nyan keuh hai rakan nyang tulong gata
Ka habeh mandum gaseh ngon sayang
Bah pih pasangan nyang gata cinta
Semoga bermanfaat buat saya & kita semua! 😊
Keluarga & Hartanya Pulang, Sedangkan Amal Saleh Tetap (Setia) Menyertainya
Rasulullah saw bersabda: